open-index/open-wikipedia-markdown huggingface dataset:
Χρήστος Αλμπάνης

Ο **Χρήστος Αλμπάνης** (γενν. 5 Νοεμβρίου 1994) είναι Έλληνας επαγγελματίας ποδοσφαιριστής, ο οποίος αγωνίζεται ως πλάγιος επιθετικός για τη Ανδόρρα.

## Σταδιοδρομία

### Πρώιμη σταδιοδρομία
Γεννημένος στην Καλαμπάκα, ξεκίνησε τη σταδιοδρομία του στην ομάδα της πατρίδας του, Α.Σ. Μετέωρα. Στην ηλικία των 16 ετών μετακόμισε στη Γερμανία, όπου εντάχθηκε στη Βέρντερ Βρέμης ΙΙ. Ακολούθως, αγωνίστηκε διαδοχικά για τις Άιντραχτ Φραγκφούρτης ΙΙ και ΣΚ Φράιμπουργκ ΙΙ. 

### Απόλλων Σμύρνης
Στις 31 Αυγούστου 2015, ο Απόλλωνας Σμύρνης ανακοίνωσε την υπογραφή του για δύο χρόνια. Κατά τη διάρκεια της πρώτης σεζόν δεν είχε μεγάλο χρόνο συμμετοχής. Τη σεζόν 2016-17 ήταν ένας από τους σημαντικότερους παίκτες, σημειώνοντας 9 γκολ και δίνοντας 6 ασίστ, καθώς η ομάδα του κέρδισε τον τίτλο του Πρωταθλητή της Φούτμπολ Λιγκ και την άνοδο στη Σούπερλιγκ. Οι εμφανίσεις του προσέλκυσαν το ενδιαφέρον του Πανιωνίου, όμως η διοίκηση του Απόλλων Σμύρνης κινήθηκε γρήγορα και επέκτεινε το συμβόλαιο του για δύο ακόμη χρόνια. 

Στις 22 Οκτωβρίου 2017, σημείωσε το πρώτο του γκολ στη Σούπερλιγκ στην εντός έδρας νίκη με 2-0 επί της Ξάνθης. Μία εβδομάδα αργότερα, σημείωσε το γκολ της ισοφάρισης στο ισόπαλο 1-1 με τον Παναιτωλικό. Μια εβδομάδα αργότερα, σκόραρε σε τρίτο διαδοχικό αγώνα, στην εντός έδρας νίκη με 4-3 επί του ΠΑΣ Γιάννινα. Την 1η Απριλίου 2018, σημείωσε ένα γκολ στη νίκη με 3-0 επί της ΑΕΛ, στην προσπάθεια της ομάδας του για αποφυγή του υποβιβασμού.  Στις 22 Απριλίου 2018, το γκολ του στα πρώτα λεπτά ενός τεταμένου αγώνα στο Γήπεδο Γεώργιος Καμάρας εναντίον του πρωταθλητή Ολυμπιακού, ήταν αρκετό για να εξασφαλίσει τρεις βαθμούς ζωτικής σημασίας και ταυτοχρόνως την παραμονή της ομάδας στην κατηγορία. 

### ΑΕΚ
Τον Μάιο του 2018, ο Απόλλωνας Σμύρνης ανακοίνωσε τη μεταγραφή του Αλμπάνη στην ΑΕΚ, κρατώντας το 20% σε περίπτωση μεταπώλησης του. Στις 14 Αυγούστου 2018, έκανε το ευρωπαϊκό του ντεμπούτο στην εντός έδρας νίκη με 2-1 επί της Σέλτικ για τον τρίτο προκριματικό γύρο του Τσάμπιονς Λίγκ, μπαίνοντας ως αλλαγή στα τελευταία λεπτά του αγώνα.

#### Απόλλων Λεμεσού (δανεισμός)
Την 1η Σεπτεμβρίου 2021, ο Απόλλων Λεμεσού ανακοίνωσε τον μονοετή δανεισμό του Αλμπάνη από την ΑΕΚ, μέχρι τον Μάιο του 2022.

## Εθνικές ομάδες
Ο Αλμπάνης έχει αγωνιστεί με τις «μικρές» Εθνικές Ελλάδας U18, U20 και U21.

## Στατιστικά σταδιοδρομίας

: *Μέχρι τις 16 Αυγούστου 2018*.

## Παραπομπές


## Εξωτερικοί σύνδεσμοι
* 
*Προφίλ στο transfermarkt.com

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ελλάδας Κ18
Κατηγορία:Ποδοσφαιριστές Εθνικής Ελλάδας Κ20
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Ρεγκιονάλλιγκα
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Απόλλων Λεμεσού
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Κύπρο
Κατηγορία:Έλληνες ποδοσφαιριστές στο εξωτερικό
Κουρτ Χένσελ

Ο **Κουρτ Βίλχελμ Σεμπάστιαν Χένσελ** (γερμανικά: *Kurt Wilhelm Sebastian Hensel*, 29 Δεκεμβρίου 1861 - 1 Ιουνίου 1941) ήταν Γερμανός μαθηματικός. 
## Ζωή και σταδιοδρομία

Γεννήθηκε στο Κένιγκσμπεργκ της Ανατολικής Πρωσίας (σημερινό Καλίνινγκραντ, Ρωσία). Οι γονείς του ήταν η Γιούλια (το γένος φον Άντελσον) και ο Σεμπάστιαν Λούντβιγκ Φέλιξ Χένσελ, γαιοκτήμονας και επιχειρηματίας. Ήταν ο αδελφός του φιλόσοφου Πάουλ Χένσελ. 

Σπούδασε μαθηματικά στο Βερολίνο και τη Βόννη, με καθηγητές τους μαθηματικούς Λέοπολντ Κρόνεκερ και Κάρλ Βάιερστρας. 

Αργότερα στη ζωή του, υπήρξε καθηγητής στο Πανεπιστήμιο του Μάρμπουργκ μέχρι το 1930. Ήταν επίσης συντάκτης του μαθηματικού περιοδικού *Crelle's Journal*.  Επεξεργάστηκε τη συλλογή έργων πέντε τόμων του Λέοπολντ Κρόνεκερ. 

Είναι γνωστός για την εισαγωγή των ''p-'' adic αριθμών. Αρχικώς, περιγράφτηκαν από αυτόν το 1897 και έγιναν όλο και πιο σημαντικοί στη θεωρία αριθμών, καθώς και σε άλλους τομείς, κατά τον εικοστό αιώνα.

## Δημοσιεύσεις
* *Theorie der algebraischen Funktionen einer Variabeln und ihre Anwendung auf algebraische Kurven und Abelsche Integrale* (zus. mit Γκέοργκ Λάντνσμπεργκ) Teubner, Λειψία, 1902
* *Theory der algebraischen Zahlen* Teubner, Λειψία, 1908
* *Zahlentheorie* Göschen, Βερολίνο, 1913
* *Gedächtnisrede auf Ernst Eduard Kummer zu dessen 100,* *Geburtstag*
* ''Για το λόγο αυτό, η θεωρία των αλγεβρικών εκδόσεων Zahlen'' , Jahresbericht DMV, Band 6, 1899 

## Παραπομπές


## Εξωτερικοί σύνδεσμοι
*      
*   
*    
*Χέλμουτ Χάσσε: *Kurt Hensel zum Gedächtnis* στο: Journal for Matterine reine und angewandte Mathematik '''187''' (1949)
* Die Hensel-Familie im Stammbaum der Katzenelnbogen, der Mendelssohns und Bartholdys und ihre Abkömmlinge von 1729 bis ca. 1987 

Κατηγορία:Γερμανοί μαθηματικοί
Κατηγορία:Μαθηματικοί του 20ού αιώνα
Κατηγορία:Απόφοιτοι του Πανεπιστημίου της Βόννης
Κατηγορία:Γερμανοί εβραϊκής καταγωγής
Κατηγορία:Οικογένεια Μέντελσον
Παλαιό Αγιονέρι Κιλκίς

Το **Παλαιό Αγιονέρι**, επίσημα *Παλαιόν Αγιονέριον*, είναι πεδινό χωριό του Κιλκίς. Παλιά χωριζόταν σε άνω μαχαλάς και κάτω μαχαλάς.

## Γεωγραφικά - ιστορικά στοιχεία
Το Παλαιό Αγιονέρι βρίσκεται στα όρια του νομού με το νομό Θεσσαλονίκης, ανατολικά του Αξιού ποταμού και δυτικά της λίμνης Πικρολίμνης. Απέχει 27 χλμ. ΝΔ. της πόλης του Κιλκίς και 40,5 χλμ. ΒΔ. της Θεσσαλονίκης. Η παλιά ονομασία του  χωριού ήταν **Βερλάτζα** και στις αρχές της δεκαετίας του 1920, μετά τους Βαλκανικούς πολέμους, κατοικήθηκε από Πόντιους πρόσφυγες που μεταφέρθηκαν κυρίως από τον Καύκασο και λιγότεροι από την Ανατολική Θράκη. Υπάρχουν επίσης και μερικές οικογένειες Σαρακατσάνων. Το 1990 εγκαταστάθηκαν 50 οικογένειες παλιννοστούντων από την Τσάλκα της Γεωργίας. Ασχολούνται με την κτηνοτροφία, τη γεωργία και την απασχόληση στις βιομηχανίες της περιοχής. Πολιούχος ναός είναι ο Άγιος Γεώργιος που κτίστηκε από τους κατοίκους τη δεκαετία του 1920. Η ιστορία του χωριού αμαυρώθηκε από τον Βασίλειο Κ. ο οποίος, ως αρχηγός της τοπικής Μ. Α. Υ επί εμφυλίου πολέμου, διέπραξε ληστρικούς εκβιασμούς, βασανιστήρια και βιασμούς εναντίον συγχωριανών του. 
Στο χωριό λειτουργεί Νηπιαγωγείο, Δημοτικό Σχολείο και δραστηριοποιείται ο Πολιτιστικός Σύλλογος "ΚΑΡΣ". Από το Παλαιό Αγιονέρι καταγόταν ο ήρωας πιλότος Περικλής Στεφανίδης.

## Διοικητικά στοιχεία
Ως οικισμός αναφέρεται το 1918 στο ΦΕΚ 152Α - 09/07/1918 με το επί τουρκοκρατίας όνομα **Βερλάτζα** να ορίζεται έδρα της ομώνυμης κοινότητας. Μετονομάστηκε σε **Αγιονέρι** το 1927 και το 1951 το όνομα διορθώθηκε σε Παλαιό Αγιονέρι. Σύμφωνα με το πρόγραμμα Καλλικράτης  αποτελεί την τοπική κοινότητα Παλαιού Αγιονερίου που ανήκει στη δημοτική ενότητα Πικρολίμνης του δήμου Κιλκίς και σύμφωνα με την απογραφή 2011 έχει πληθυσμό 886 κατοίκους.

## Παραπομπές


Κατηγορία:Δήμος Κιλκίς
Κατηγορία:Χωριά της περιφερειακής ενότητας Κιλκίς
Αγία Μαρίνα Μαγνησίας

**Αγία Μαρίνα** είναι οικισμός της τοπικής κοινότητας και δημοτικής ενότητας (τέως δήμου) Πτελεού, του δήμου Αλμυρού, της περιφερειακής ενότητας (τέως νομού) Μαγνησίας, στην περιφέρεια Θεσσαλίας, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Αλμυρού του νομού Μαγνησίας, στο γεωγραφικό διαμέρισμα Θεσσαλίας.

## Γεωγραφικά στοιχεία
Η Αγία Μαρίνα είναι παραθαλάσσιος οικισμός στο νοτιοδυτικό άκρο του νομού Μαγνησίας. Βρίσκεται πάνω από τον όρμο Πτελεού, στη δυτική είσοδο του Παγασητικού Κόλπου, στον μυχό του φερώνυμου όρμου Αγίας Μαρίνας-Λεύκης και σε μέσο σταθμικό υψόμετρο 16 μέτρων. Απέχει περίπου 66 χιλιόμετρα νότια του Βόλου.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1981 και προσαρτήθηκε στην κοινότητα Πτελεού του νομού Μαγνησίας. Με το ΦΕΚ 244Α - 04/12/1997 αποσπάστηκε από την κοινότητα Πτελεού και προσαρτήθηκε στον δήμο Πτελεού. Με το ΦΕΚ 87Α - 07/06/2010 αποσπάστηκε από τον δήμο Πτελεού και προσαρτήθηκε στον δήμο Αλμυρού.

## Αξιοθέατα
*Ο γραφικός ορμίσκος του οικισμού με ξέρες μπροστά του. Πάνω σε μία από αυτές βρίσκεται το εικονοστάσι του Αγίου Νικολάου
*Οι εκκλησίες της Αγίας Μαρίνας και της Μεταμόρφωσης Σωτήρος

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, εκδ. 1978, 2006
*Εγκυκλοπαίδεια Δομή, εκδ. 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*Google Earth
*eetaa.gr

Κατηγορία:Χωριά της περιφερειακής ενότητας Μαγνησίας
Κατηγορία:Δήμος Αλμυρού
Δευτεροβάθμια εκπαίδευση

[δεξιά|μικρογραφία|Λύκειο στην [Μπρατισλάβα της Σλοβακίας (Γκάμτσα)]]
Στην Ελλάδα, **Δευτεροβάθμια εκπαίδευση** ονομάζεται η εκπαίδευση που παρακολουθούν οι μαθητές κατά τις σχολικές χρονιές του Γυμνασίου και του Λυκείου. Αντίστοιχα με την Τριτοβάθμια εκπαίδευση (Πανεπιστήμιο) το Λύκειο (Δευτεροβάθμια εκπαίδευση) δεν είναι υποχρεωτικό στην Ελλάδα. Ωστόσο, κάτι τέτοιο δεν ισχύει και για το Γυμνάσιο, το οποίο είναι υποχρεωτικό για όλους τους μαθητές, όπως και η Πρωτοβάθμια εκπαίδευση (Δημοτικό, Νηπιαγωγείο). Ύστερα από το τέλος της Δευτεροβάθμιας εκπαίδευσης (Λύκειο) ακολουθούν οι πανελλαδικές εξετάσεις, μέσω των οποίων επιλέγονται οι απόφοιτοι Λυκείου που θα εισαχθούν στα Δημόσια Πανεπιστήμια. Στις πανελλαδικές εξετάσεις λαμβάνουν μέρος, ύστερα από αίτησή τους, οι μαθητές που τελείωσαν το Γενικό ή Επαγγελματικό Λύκειο.

Όπως και η πρωτοβάθμια εκπαίδευση, στις περισσότερες χώρες η δευτεροβάθμια εκπαίδευση είναι υποχρεωτική, τουλάχιστον μέχρι την ηλικία των 16. Τα παιδιά συνήθως εισέρχονται στην κατώτερη δευτεροβάθμια εκπαίδευση γύρω στην ηλικία των 11 ετών. Η υποχρεωτική εκπαίδευση εκτείνεται μερικές φορές μέχρι την ηλικία των 19 ετών.

Από το 1989, η εκπαίδευση θεωρείται ως βασικό δικαίωμα του παιδιού. Το άρθρο 28 της Σύμβασης για τα Δικαιώματα του Παιδιού ορίζει ότι η πρωτοβάθμια εκπαίδευση πρέπει να είναι ελεύθερη και υποχρεωτική, ενώ διαφορετικές μορφές δευτεροβάθμιας εκπαίδευσης όπως η γενική και επαγγελματική εκπαίδευση, πρέπει να είναι διαθέσιμες και προσιτές σε κάθε παιδί.

Κατά την κλασική και μεσαιωνική εποχή η δευτεροβάθμια εκπαίδευση παρεχόταν από την εκκλησία για τους γιους ευγενών και για τα αγόρια που προετοιμάζονται για τα πανεπιστήμια και τον θρησκευτικό χώρο. Δεδομένου ότι το εμπόριο απαιτούσε ναυτικές και επιστημονικές δεξιότητες, η εκκλησία διεύρυνε απρόθυμα το πρόγραμμα σπουδών και αύξησε τους καθηγητές. Με τη Μεταρρύθμιση, το κράτος πάλεψε για να αποκτήσει τον έλεγχο του εκπαιδευτικού συστήματος με την εκκλησία.

Μέχρι τα μέσα του 19ου αιώνα, τα δευτεροβάθμια σχολεία υπήρχαν για να ικανοποιήσουν τις ανάγκες των διαφόρων κοινωνικών τάξεων, με τις εργατικές τάξεις να λαμβάνουν 4 χρόνια φοίτησης, η τάξη των εμπόρων να έχει 5 χρόνια και η ελίτ να έχει πέντε 7 χρόνια. Τα δικαιώματα δευτεροβάθμιας εκπαίδευσης κωδικοποιήθηκαν μετά το 1945 και οι χώρες εξακολουθούν να εργάζονται για την επίτευξη του στόχου της υποχρεωτικής και δωρεάν δευτεροβάθμιας εκπαίδευσης για όλους τους νέους κάτω των 19 ετών.

## Παραπομπές


Κατηγορία:Εκπαίδευση ανά βαθμίδες
Σκοπιά Ελασσόνας

Η **Σκοπιά** είναι χωριό του Δήμου Ελασσόνας. Πριν από τη μεταρρύθμιση της τοπικής αυτοδιοίκησης το 2011 ήταν μέρος του Δήμου Ολύμπου. Ανήκει διοικητικά στο Δημοτικό Διαμέρισμα του Φλάμπουρου.

## Πληθυσμός
Σύμφωνα με την απογραφή του 2011, ο πληθυσμός του οικισμού των Σκοπιών ήταν 95 άτομα, δηλαδή αυξημένος σχεδόν 3% σε σύγκριση με τον πληθυσμό της προηγούμενης απογραφής του 2001. 

## Εξωτερικοί σύνδεσμοι
* Πληροφορίες για τη Σκοπιά
* Σκοπιά στο buk.gr

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Ελασσόνας
Φλάμπουρο Λάρισας

Το **Φλάμπουρο** είναι χωριό και κοινότητα του Δήμου Ελασσόνας. Πριν από τη μεταρρύθμιση της τοπικής αυτοδιοίκησης το 2011 ήταν μέρος του Δήμου Ολύμπου. Η απογραφή του 2011 κατέγραψε 177 κατοίκους στο χωριό και 273 κατοίκους στην κοινότητα. Η κοινότητα του Φλάμπουρου καλύπτει έκταση 58,72 ατόμων τετραγωνικών χιλιομέτρων.

## Διοικητικό τμήμα
Η κοινότητα αποτελείται από τους παρακάτω οικισμούς:

* Φλάμπουρο (πληθυσμός: 177 κάτοικοι)
* Ιερά Μονή Σπαρμού (πληθυσμός: 1 κάτοικος) 
* Σκοπιά (πληθυσμός: 95 κάτοικοι)

*Σύμφωνα με την απογραφή πληθυσμού του 2011.*

## Πληθυσμός
Σύμφωνα με την απογραφή του 2011, ο πληθυσμός του χωριού ήταν 177 κάτοικοι, δηλαδή μειωμένος σχεδόν 10% σε σύγκριση με τον πληθυσμό της προηγούμενης απογραφής του 2001. 

## Εξωτερικοί σύνδεσμοι
* Φλάμπουρο στο buk.gr

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Ελασσόνας
Εκλογική περιφέρεια Ζακύνθου

|header3      = Σημερινή εκλογική περιφέρεια
|label4       = Δημιουργήθηκε
|data4        = 1958
|label5       = Αριθμός εδρών
|data5        = 1
}}
Η **εκλογική περιφέρεια Ζακύνθου** είναι μία από τις τέσσερις εκλογικές περιφέρειες οι οποίες ανήκουν στην Περιφέρεια Ιονίων Νήσων. Η εκλογική περιφέρεια Ζακύνθου αντιπροσωπεύει 41.946 δημότες και περιλαμβάνει τον δήμο Ζακύνθου. Αντιστοιχεί σε 1 έδρα στο Κοινοβούλιο, με βάση τους εγγεγραμμένους ψηφοφόρους, όπως προέκυψε από την απογραφή του 2011 και έτσι αποτελεί μία από τις 7 μονοεδρικές εκλογικές περιφέρειες της Ελλάδας.

## Αποτελέσματα εκλογών
### Βουλευτικές εκλογές
Στον πίνακα περιλαμβάνονται τα αποτελέσματα των βουλευτικών εκλογών από το 1996 και μετά στη Ζάκυνθο. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια, καθώς και ο αριθμός των εδρών που εξασφάλισαν σε παρένθεση.

### Ευρωεκλογές

### Βουλευτές Ζακύνθου 1974-σήμερα
Ακολουθούν οι βουλευτές Ζακύνθου της περίοδου 1974-2015

## Παραπομπές



Ζακυνθου
Νέο Γυναικόκαστρο Κιλκίς

Το **Νέο Γυναικόκαστρο**, γνωστό και ως *Νέα Δήμητρα*, είναι πεδινό χωριό του Κιλκίς σε υψόμετρο 75 μέτρων.

## Γεωγραφικά - ιστορικά στοιχεία
Το Νέο Γυναικόκαστρο βρίσκεται σε απόσταση 12,5 χλμ. Ν.-ΝΔ. από την πόλη του Κιλκίς και 42 χλμ. Β.-ΒΔ. από την Θεσσαλονίκης. Η ευρύτερη περιοχή του Γυναικοκάστρου αποτελούσε αρχικά τμήμα της αρχαίας Μυγδονίας και στη συνέχεια, επί βασιλείας του Αλκέτα Α΄ (658-540) και του Αμύντα Α’ (540-498) της Μακεδονίας. Το 1334 χτίζεται στην περιοχή κάστρο από τον Ανρόνικο Γ΄ Παλαιολόγο για να την προστασία, κυρίως από τους Σέρβους, της Θεσσαλονίκης και την προστασία της σοδειάς της μακεδονικής πεδιάδας. Γύρω στα 1383 καταλαμβάνεται από τους Οθωμανούς  Τούρκους με επικεφαλής τον Γαζή Εβρενό Μπέη, γι΄αυτό η παλιά ονομασία του χωριού ήταν **Αβρέτ Ισάρ** ή Αβρέτ Χισάρ. Στα χρόνια της τουρκοκρατίας υπήρξε καζάς που ανήκε στο βιλαέτι της Θεσσαλονίκης. Οι σημερινοί κάτοικοί του είναι πρόσφυγες που ήρθαν από την επαρχία "Τσατάλτζας" της Κωνσταντινούπολης και περιοχή "Αρτοχάν" του Καυκάσου.

## Διοικητικά στοιχεία
Ως οικισμός αναφέρεται το 1919 να προσαρτάται στην τότε κοινότητα Δουρασανλή (Μεσιανού). Το 1926 εγκαταστάθηκαν πρόσφυγες από την Ανατολική Θράκη, και συγκεκριμένα από τα χωριά Οκλαλί, Λαζάρκιοϊ, Αμπαρλί και Άκαλα της περιοχής Μετρών (Τσατάλτζας), κοντά στη λίμνη Δέρκο και το χωριό μετονομάστηκε σε **Νέα Δήμητρα**. Το 1928 το όνομα διορθώθηκε σε Νέο Γυναικόκαστρο. Σύμφωνα με το πρόγραμμα Καλλικράτης, μαζί με το Βακούφι, την Κοκάρτζα και τους Κάτω Απόστολους αποτελούν την τοπική κοινότητα Νέου Γυναικοκάστρου που ανήκει στη δημοτική ενότητα Πικρολίμνης του δήμου Κιλκίς και σύμφωνα με την απογραφή 2011 ως κοινότητα έχει πληθυσμό 1.050 κατοίκους ενώ ως οικισμός 578

## Παραπομπές


Κατηγορία:Δήμος Κιλκίς
Κατηγορία:Χωριά της περιφερειακής ενότητας Κιλκίς
Νέο Αγιονέρι Κιλκίς

Το **Νέο Αγιονέρι** (Μισθιώτικα Καππαδοκικά: *Βάρλαντζα*) είναι πεδινό χωριό του Κιλκίς σε υψόμετρο 120 μέτρων.

## Γεωγραφικά - ιστορικά στοιχεία
Το Νέο Αγιονέρι βρίσκεται στα όρια του νομού με το νομό Θεσσαλονίκης, ανατολικά του Αξιού ποταμού και νοτιοδυτικά της λίμνης Πικρολίμνης. Απέχει 35,5 χλμ. ΝΔ. της πόλης του Κιλκίς και 35 χλμ. ΒΔ. της Θεσσαλονίκης. Οι κάτοικοί του είναι στην πλειοψηφία τους απόγονοι Ελλήνων προσφύγων από την Καππαδοκία (από περιοχές όπως το Μιστί και το Χαλβάντερε) που εγκαταστάθηκαν στην περιοχή μετά την ανταλλαγή πληθυσμών Ελλάδας - Τουρκίας και ασχολούνται με την κτηνοτροφία και γεωργία (κυρίως καρπούζια).

Στα ανατολικά του χωριού και προς το χείμαρρο Πεντόρεμα βρίσκεται διαμορφωμένος χώρος αναψυχής με χώρους πολλαπλών δραστηριοτήτων, μέσα σε δασύλλιο  από λεύκες και άλλα καλλωπιστικά φυτά, συνολικής έκτασης 100 στρεμμάτων. Στον ίδιο χώρο υπάρχει το Λαογραφικό Μουσείο και το παρεκκλήσι της Παναγίας. Στο χωριό λειτουργούν Λύκειο, Γυμνάσιο, Δημοτικά και Νηπιαγωγεία και δραστηριοποιείται ο Πολιτιστικός Σύλλογος "Μιστί".

## Διοικητικά στοιχεία
Ως οικισμός αναφέρεται το 1928 να προσαρτάται στην τότε κοινότητα Αγιονερίου και το 1947 να ορίζεται έδρα της κοινότητας. Σύμφωνα με το πρόγραμμα Καλλικράτης  αποτελεί την τοπική κοινότητα Νέου Αγιονερίου που ανήκει στη δημοτική ενότητα Πικρολίμνης του δήμου Κιλκίς και σύμφωνα με την απογραφή 2011 είχε πληθυσμό 1.176 κατοίκους.

## Από το χωριό

* Χρήστος Χατζησάββας - Βουλευτής Κιλκίς (2015-2019)

## Παραπομπές


Κατηγορία:Δήμος Κιλκίς
Κατηγορία:Χωριά της περιφερειακής ενότητας Κιλκίς
Διοργανώσεις Ε.Π.Σ. Δυτικής Αττικής 2018–19

Για την **περίοδο 2018–19**, η Ένωση Ποδοσφαιρικών Σωματείων Δυτικής Αττικής είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στην πρώην νομαρχία Δυτικής Αττικής.

Η πρωταθλήτρια της ΕΠΣ Δυτικής Αττικής έχει τη δυνατότητα να κερδίσει την άνοδο στη Γ΄ Εθνική ερασιτεχνική κατηγορία. Η ομάδα που ανακηρύσσεται κυπελλούχος ΕΠΣ Δυτικής Αττικής, αποκτά το δικαίωμα συμμετοχής στο Κύπελλο Ελλάδας της επόμενης περιόδου.

## Πρωτάθλημα

Η δομή του πρωταθλήματος της Ε.Π.Σ. Δυτικής Αττικής είναι η εξής:

* Α΄ κατηγορία
* Β΄ κατηγορία
### Α΄ Κατηγορία
Πρωταθλήτρια αναδείχθηκε η ομάδα του **Ακράτητου** που ισοβάθμησε στην πρώτη θέση με τον Πανελευσινιακό αλλά είχε καλύτερη διαφορά τερμάτων. Οι δυο οάδες ήταν ισόβαθμες για μεγάλο διάστημα στο τέλος του πρωταθλήματος. Στην τελευταία αγωνιστική ο Πανελευσινιακός χρειαζόταν να κερδίσει με πολύ μεγάλο σκόρ για να καλύψει τη διαφορά τερμάτων. Ο αντίπαλος του, Θρασύβουλος, δεν προσήλθε στον αγώνα και ο αγώνας κατοχυρώθηκε στον Πανελευσινιακό με 3-0 , σκορ που δεν ήταν αρκετό. 

Η βαθμολογία (που περιλαμβάνει και τον αγώνα Πανελευσινιακός - Θρασύβουλος 3-0) ήταν ως εξής. 

Πηγή: ΕΠΣΔΑ

### Β΄ Κατηγορία
Το πρωτάθλημα της Β΄ Κατηγορίας διεξάγεται με τη συμμετοχή 12 συλλόγων. 

Η τελική κατάταξη είχε ως εξής:

Πηγή : ΕΠΣΔΑ

## Κύπελλο

Στο θεσμό του κυπέλλου συμμετέχουν τα σωματεία μέλη της Ε.Π.Σ. Δυτικής Αττικής. 

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Δυτικής Αττικής
Κατηγορία:Εγχώρια ποδοσφαιρικά πρωταθλήματα 2018–2019
Κατηγορία:Εγχώρια ποδοσφαιρικά κύπελλα 2018-2019
Νήσος Πένγκουιν (Ανταρκτική)

Η **Νήσος Πένγκουιν** (νήσος των πιγκουίνων, γνωστή και ως **Georges Island**) είναι ένα από τα πιο μικρά νησιά των Νότιων Σέτλαντ. Ανακαλύφτηκε τον Ιανουάριο του 1820, από μια βρετανική αποστολή με επικεφαλής τον Έντουαρντ Μπράσφιλντ (Edward Bransfield), που της έδωσε το συγκεκριμένο όνομα λόγω των πιγκουίνων που ζούσαν στις ακτές της.

Έχει οβάλ σχήμα και το πλάτος της φτάνει το 1,4 χιλ. ενώ το μήκος της το 1,6 χιλ. Βρίσκεται στο άκρο της ανατολικής πλευράς του Κόλπου του Βασιλιά Γεωργίου, στη νότια ακτή της Νήσου Βασιλιάς Γεώργιος. Το μέγιστος ύψος της είναι 180μ. Στα 170μ. βρίσκεται η κορυφή Deacon, a basaltic scoria cone, που πιστεύεται ότι εξεράγη πριν από 300 χρόνια ενώ  στις αρχές του 20ου αιώνα πιστεύεται ότι εξεράγη ο κρατήρας Πέτρελ που βρίσκεται στην ανατολική ακτή του νησιού.

Η Νήσος Πένγκουιν έχει αναγνωριστεί ως *Σπουδαία Περιοχή Πτηνών* (*Important Bird Area -IBA*) από την οργάνωση BirdLife International, επειδή εκεί ζουν διάφορα είδη πουλιών και πιγκουίνων (southern giant petrels, Antarctic terns, kelp gulls, πιγκουίνοι Adélie και chinstrap penguins) ενώ τακτικά βγαίνουν στο νησί φώκιες (weddell seals) και θαλάσσιοι ελέφαντες.

## Παραπομπές


Κατηγορία:Νησιά της Ανταρκτικής
Άννα Παλαιολογίνα (κόρη Μιχαήλ Η΄)

Η **Άννα Παλαιολογίνα** ήταν Βυζαντινή πριγκίπισσα και Δέσποινα της Ηπείρου, κόρη του Αυτοκράτορα Μιχαήλ Η΄ και της Θεοδώρας Βατάτζαινας.

Αρχικά η Άννα ήταν να παντρευτεί τον γιο του Σέρβου κράλη, τον Στέφανο-Ούρεση Β΄ *Μιλούτιν*, αλλά ο γάμος χάλασε, λόγω του τρόπου διαβίωσης της Σερβικής αυλής και της άρνησης των Σέρβων να τον βελτιώσουν. Έτσι, όταν η βυζαντινή αντιπροσωπία μαζί με την νύφη έφτασαν εκεί, το συνοικέσιο χάλασε, επειδή ο κράλης μόλις είδε τα πλούσια φορέματα και κοσμήματα της νύφης, αντέδρασε δείχνοντας μια ντόπια ντυμένη φτωχικά. Παρόλα αυτά φαίνεται ότι ο Ούρεσης Β΄ προτίμησε τη συμμαχία του Δεσποτάτου της Ηπείρου παρά αυτή της Βυζαντινής Αυτοκρατορίας. Επειδή αυτή ήταν η πρώτη επαφή μεταξύ των Βυζαντινών και των Σέρβων, ο Αυτοκράτορας είχε δώσει εντολή στην αποστολή να μάθουν για το πολιτειακή κατάσταση της χώρας, διότι εκτός του ότι οι Σέρβοι είχαν ανώτατο άρχοντα τον κράλη, δεν γνώριζαν τίποτα άλλο.

## Οικογένεια
Παντρεύτηκε τον Νοέμβριο του 1278, τον Μιχαήλ Κομνηνό Δούκα Δεσπότη της Ηπείρου. Με τον Μιχαήλ απέκτησε τους:
* Κωνσταντίνος Άγγελος
* Ανδρόνικος Άγγελος. 

Ο γάμος κινδύνεψε να μην γίνει λόγω κωλύματος από εκκλησιαστικό νόμο, που απαγόρευε γάμο μεταξύ συγγενών έως εβδόμου βαθμού· ξεπεράστηκε με την αιτιολογία ότι ήταν δημοσίου συμφέροντος να γίνει.

## Παραπομπές


## Πηγές
*Βασιλοπούλου, Ναυσικά (2015, Εθνικό και Καποδιστριακό Πανεπιστήμιο Αθηνών (ΕΚΠΑ)), Τα βασιλικά συνοικέσια κατά την εποχή των Παλαιολόγων (1258-1453): πολιτικές προσεγγίσεις που διανέμεται με άδεια (CC BY-SA 4.0)
* ''Σλάβοι και Ελληνικός κόσμος: Πρακτικά Α΄ Επιστημονικής Ημερίδας ... , Συλλογικό Έργο - 2014 - Αγγελική Παπαγεωργίου 

 

Κατηγορία:Κόρες Βυζαντινών Αυτοκρατόρων
Αννα
Κατηγορία:Βυζαντινοί του 13ου αιώνα
Μάχη του Καγκούλ

Η **Μάχη του Καγκούλ**  (, Τούρκικα:Kartal Ovasi Muharebesi) ήταν η πιο σημαντική μάχη πεζοπόρων τμημάτων του Ρωσοτουρκικού πολέμου και μια από τις μεγαλύτερες μάχες του 18ου αιώνα.

## Η Μάχη
Υπό τη συνεισφορά του Πέτρου Μελισσηνού, ο Ρώσος διοικητής Πιότρ Ρουμιάνσεφ διευθέτησε τους 40,000 στρατιώτες του σε σχήμα σε συμπαγών πλατείων και επέλεξε να προχωρήσει στην επίθεση ενάντια στις συμμαχικές δυνάμεις του Χανάτου της Κριμαίας και της Οθωμανικής Αυτοκρατορίας, οι οποίες αποτελούνταν από 30.000 οθωμανικά πεζικά και 45.000 Οθωμανικά ιππικά. Περίπου 80.000 Τάταροι της Κριμαίας ήλθαν εντός 20 χλμ. από το πεδίο της μάχης, αλλά δεν πήραν μέρος.

Ο συγκριτικά μικρός ρωσικός στρατός επιτέθηκε στους Οθωμανούς και τους συνέτριψε. Οι ρωσικές απώλειες ήταν 1.000, ενώ οι απώλειες στην οθωμανική πλευρά ανήλθαν σε πάνω από 20.000 στρατιώτες που σκοτώθηκαν και τραυματίστηκαν, αλλά και αιχμαλωτίστηκαν. Μετά την νίκη αυτή, οι Ρώσοι κατέλαβαν 130 οθωμανικά κανόνια και υπεράσπισαν όλα τα σημαντικά φρούρια της περιοχής.

## Επακόλουθο
Σε εορτασμό της νίκης, η Αικατερίνη Β΄ της Ρωσίας έφτιαξε μνημείο που τώρα υπάρχει στο Τσάρσκογιε Σελό, ενώ ο Φρειδερίκος Β΄ της Πρωσίας έστειλε στον Ρουμιάνσεφ μια συγχαρητήρια επιστολή στην οποία συνέκρινε τη ρωσική νίκη με τις πράξεις των Αρχαίων Ρωμαίων.

Την ίδια μέρα 4 χρόνια μετά, υπογράφτηκε η Συνθήκη του Κιουτσούκ-Καϊναρτζή.

## Παραπομπές


Κατηγορία:Μάχες της Οθωμανικής Αυτοκρατορίας
Κατηγορία:Μάχες της Ρωσίας
Κατηγορία:Ρωσοτουρκικοί πόλεμοι
Κατηγορία:Συγκρούσεις το 1770
Αναλυτικός μαρξισμός

Ο **αναλυτικός μαρξισμός** είναι μια προσέγγιση της μαρξιστικής θεωρίας, η οποία γνώρισε ιδιαίτερη αναγνώριση στους κύκλους των αγγλόγλωσσσων φιλοσόφων και κοινωνικών επιστημόνων κατά τη δεκαετία του 1980. Συνδέθηκε κυρίως με τους πανεπιστημιακούς της «Ομάδας του Σεπτεμβρίου», η οποία αποκλήθηκε έτσι λόγω των ανά διετία συνεδριάσεων των μελών της κατά το μήνα Σεπτέμβριο, για να συζητήσουν τα κοινά τους ενδιαφέροντα. Η ομάδα αυτοπροσδιοριζόταν ως «Non-Bullshit Marxism» (δηλ. μη ανόητος μαρξισμός). Σύμφωνα με τον Ντέιβιντ Μίλερ, η ομάδα χαρακτηριζόταν από τη «σαφή και αυστηρή σκέψη για ερωτήματα που συνήθως καλύπτονται από ιδεολογική ομίχλη». Τα μέλη αυτής της σχολής σκέψης επιδιώκουν να εφαρμόσουν τις τεχνικές της αναλυτικής φιλοσοφίας μαζί με τα εργαλεία της σύγχρονης κοινωνικής επιστήμης, όπως η θεωρία της ορθολογικής επιλογής, για την αποσαφήνιση των θεωριών του Καρλ Μαρξ και των επιγόνων του. Ο πιο χαρακτηριστικός εκπρόσωπος του αναλυτικού μαρξισμού ήταν ο καθηγητής του Πανεπιστημίου της Οξφόρδης Τζέραλντ Κοέν, του οποίου το βιβλίο *Karl Marx's Theory of History: A Defence* (1978) βοήθησε στην εκκίνηση αυτού του ρεύματος σκέψης.

## Παραπομπές


Κατηγορία:Μαρξισμός
Σάντορ Μάτραϊ

Ο **Σάντορ Μάτραϊ** (ουγγρικά: *Sándor Mátrai*), 20 Νοεμβρίου 1932 - 29 Μαΐου 2002, ήταν Ούγγρος διεθνής ποδοσφαιριστής.

Αγωνιζόμενος ως πλάγιος αμυντικός, αριθμούσε, συνολικά, 81 διεθνείς συμμετοχές με την Εθνική Ουγγαρίας από το 1956 έως το 1967, γεγονός το οποίο τον καθιστά ως τον Ούγγρο αμυντικό ποδοσφαιριστή με τις περισσότερες διεθνείς συμμετοχές όλων των εποχών.

Ο Μάτραϊ συμμετείχε σε τρία παγκόσμια κύπελλα με την Ουγγαρία, το 1958, το 1962 και το 1966. Επίσης, συμμετείχε στους Θερινούς Ολυμπιακούς Αγώνες του 1960, όπου και κατέκτησε το χάλκινο μετάλλιο με την Εθνική Ουγγαρίας, ενώ, το 1965, κατέκτησε το Κύπελλο Διεθνών Εκθέσεων, διοργάνωση-πρόγονο του σημερινού Γιουρόπα Λιγκ, με τα χρώματα της Φερεντσβάρος, σύλλογο για λογαριασμό του οποίου και αγωνίστηκε σε όλη την διάρκεια της αγωνιστικής καριέρας του, κατάκτηση η οποία αποτελεί, έως σήμερα, την μοναδική ευρωπαϊκή συλλογική διάκριση στην ιστορία του ουγγρικού ποδοσφαίρου.

## Παραπομπές


Κατηγορία:Ούγγροι ποδοσφαιριστές
Κατηγορία:Ποδοσφαιριστές Εθνικής Ουγγαρίας
Κατηγορία:Ποδοσφαιριστές Φερεντσβάρος
Κατηγορία:Αμυντικοί ποδοσφαιριστές
Κατηγορία:Ποδοσφαιριστές στους Θερινούς Ολυμπιακούς Αγώνες 1960
Κατηγορία:Ποδοσφαιριστές Παγκοσμίου Κυπέλλου 1958
Κατηγορία:Ποδοσφαιριστές Παγκοσμίου Κυπέλλου 1962
Κατηγορία:Ποδοσφαιριστές Παγκοσμίου Κυπέλλου 1966
Divine

Ο **Χάρις Γκλεν Μίλστεντ** (*Harris Glenn Milstead*), περισσότερο γνωστός ως **Divine**, (19 Οκτωβρίου 1945 - 7 Μαρτίου 1988) ήταν Αμερικανός ηθοποιός, τραγουδιστής και drag queen. Όντας στενά συνδεμένος με τον δημιουργό ανεξάρτητων ταινιών, Τζον Γουότερς, η Divine ήταν καρατερίστα, που συνήθως ερμήνευε γυναικείους ρόλους σε κινηματογραφικές και θεατρικές παραστάσεις, και υιοθέτησε μια γυναικεία drag περσόνα για τη μουσική του καριέρα.

## Ταινίες
*1966 Roman Candles
*1968 Eat Your Makeup
*1972 Pink Flamingos
*1974 Female Trouble
*1981 Polyester
*1985 *Lust in the Dust*
*1985 *Trouble in Mind*
*1988 Hairspray

## Παραπομπές


Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί τραγουδιστές
Κατηγορία:ΛΟΑΤ πρόσωπα από τις ΗΠΑ
Νικόλαος Βρούσαλης

Ο **Νικόλαος Βρούσαλης** (1 Μαΐου 1980) είναι Έλληνας πολιτικός φιλόσοφος που ειδικεύεται στην κοινωνική και πολιτική φιλοσοφία. Είναι αναπληρωτής καθηγητής στο πανεπιστήμιο του Λέιντεν και επισκέπτης καθηγητής στο πανεπιστήμιο Aarhus.

Ο Βρούσαλης σπούδασε οικονομικά στο Πανεπιστήμιο του Κέιμπριτζ και φιλοσοφία στο Πανεπιστήμιο της Οξφόρδης, όπου ήταν υπό την εποπτεία του Τζέραλντ Κοέν.

## Παραπομπές


Κατηγορία:Έλληνες φιλόσοφοι
Ίμρε Γκάραμπα

Ο **Ίμρε Γκάραμπα** (ουγγρικά: *Imre Garaba*, γεννήθηκε 29 Ιουλίου 1958), είναι Ούγγρος πρώην διεθνής ποδοσφαιριστής.

Πραγματοποίησε το διεθνές ντεμπούτο του με την Εθνική Ουγγαρίας το 1980, με την οποία και είχε  συνολικά, 82 συμμετοχές, κατά την διάρκεια των οποίων πέτυχε 3 τέρματα, έως το 1991. Συμμετείχε στο Παγκόσμιο Κύπελλο του 1982 και του 1986, όπου η Ουγγαρία, και στις δύο εκδόσεις της διοργάνωσης, απέτυχε να προκριθεί από την φάση των ομίλων.

Ο Ίμρε ήταν ιδιαιτέρως δημοφιλής μεταξύ των υποστηρικτών της Χόνβεντ Βουδαπέστης, λόγω της μαχητικότητας και του πάθους που έβγαζε στο παιχνίδι του, καθώς και λόγω του ότι, παρά το γεγονός πως ο ίδιος αγωνιζόταν ως αμυντικός, πέτυχε αριθμό σημαντικών τερμάτων για λογαριασμό, τόσο της Χόνβεντ, όσο και της Εθνικής Ουγγαρίας. Διετέλεσε καθοριστικό ρόλο στην κατάκτηση του Πρωταθλήματος Ουγγαρίας του 1980 από την Χόνβεντ Βουδαπέστης, καθώς και εκείνων του 1984, του 1985 και του 1986.

Στη συνέχεια, αγωνίστηκε για λογαριασμό της γαλλικής Ρεν και της βελγικής Σαρλερουά, προτού ολοκληρώσει την αγωνιστική καριέρα του επιστρέφοντας στην Ουγγαρία και αγωνιζόμενος με τα χρώματα της ΒΣΚ Βουδαπέστης, όπου, επίσης, εργάστηκε ως προπονητής. Έκτοτε, δεν έχει διατελέσει τον οποιοδήποτε ρόλο στα δρώμενα του ουγγρικού ποδοσφαίρου, ωστόσο παραμένει δημοφιλές πρόσωπο μεταξύ των υποστηρικτών της Χόνβεντ.

## Παραπομπές


Κατηγορία:Ούγγροι ποδοσφαιριστές
Κατηγορία:Ποδοσφαιριστές Εθνικής Ουγγαρίας
Κατηγορία:Ποδοσφαιριστές Χόνβεντ Βουδαπέστης
Κατηγορία:Ποδοσφαιριστές Σταντ Ρενναί
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές Σπορτίνγκ Σαρλερουά
Κατηγορία:Ποδοσφαιριστές Παγκοσμίου Κυπέλλου 1982
Κατηγορία:Ποδοσφαιριστές Παγκοσμίου Κυπέλλου 1986
Κατηγορία:Ούγγροι προπονητές ποδοσφαίρου
Κατηγορία:Προπονητές ποδοσφαίρου ΜΤΚ Βουδαπέστης
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Προ Λιγκ Βελγίου
Come Over When You're Sober, Pt. 1

Το **Come Over When You're Sober, Pt. 1** (μερικές φορές αποκαλείται **COWYS** για συντομία), είναι ντεμπούτο άλμπουμ, και το μόνο άλμπουμ που κυκλοφόρησε κατά την διάρκεια της ζωής του ο Αμερικανός ράπερ Lil Peep. Κυκλοφόρησε στις 15 Αυγούστου 2017 από την First Access Entertainment και την Warner Music της Σουηδίας. Ο Lil Peep πέθανε ακριβώς τρεις μήνες μετά την κυκλοφορία του άλμπουμ.

Μετά το θάνατο του Lil Peep, το Come Over When You're Sober, Pt. 1 κορυφώθηκε στον αριθμό 38 στο Billboard 200.

## Ιστορικό
Το 2017, ο Lil Peep αποφάσισε να εγκαταλείψει το σπίτι του στο Λος Άντζελες της Καλιφόρνια. Η κύρια επιλογή ήταν η πατρίδα του στο Λονγκ Άιλαντ της Νέας Υόρκης, αλλά ο Peep επέλεξε να μετακομίσει στο Λονδίνο της Αγγλίας, χρησιμοποιώντας τη σουηδική του ιθαγένεια και διαβατήριο για διαμονή. Στο Λονδίνο, η διοίκηση του Peep, η First Access Entertainment, με την οποία είχε υπογράψει από τον Ιούνιο του 2016, βοήθησε τον Peep να βρει ένα σπίτι και ένα στούντιο.

## Ηχογραφήσεις
Ο Peep χρησιμοποίουσε για να ηχογραφεί ένα μικρόφωνο αξίας $800, το οποίο είχε αγοράσει με δικά του χρήματα.

## Λίστα τραγουδιών

## Παραπομπές


Κατηγορία:Άλμπουμ του 2017
Κατηγορία:Rap rock άλμπουμ
Ζιλ Σερζάν

Ο **Ζιλ Σερζάν** (γαλλικά: *Gilles Sergent*), γεννημένος στις 30 Ιουνίου 1959 στο Εντέν (Πα-ντε-Καλαί), είναι Γάλλος επιχειρηματίας.

## Βιογραφία
Το 1991, ο Ζιλ Σερζάν ξεκίνησε να εργάζεται για λογαριασμό της εταιρείας Soficham, ιδρυτής της οποίας ήταν ο Γκι Σαμπιλί (τότε πρόεδρος της ΣΜ Καέν), της οποίας και διετέλεσε γενικός διευθυντής. Το 2005, ανέλαβε την ηγεσία του ομίλου Récrea, με έτος ίδρυσης το 1989.

Από το 2003 έως το 2010, διετέλεσε πρόεδρος του MEDEF του Καλβαντός. Τον Ιανουάριο του 2017, εξελέγη ως πρόεδρος του MEDEF της Νορμανδίας.

Το 2000, ήταν ένας εκ των τοπικών μετόχων οι οποίοι ηγήθηκαν της ιδιωτικοποίησης της ΣΜ Καέν, ενώ ο ίδιος κατέστη μέλος του εποπτικού συμβουλίου του συλλόγου. Το 2018, εξελέγη ως πρόεδρος του συλλόγου, διαδεχόμενος τον Ζαν-Φρανσουά Φορτέν με τον οποίο βρισκόταν σε σύγκρουση.

## Παραπομπές


Κατηγορία:Γάλλοι επιχειρηματίες
Κατηγορία:Πρόεδροι ποδοσφαιρικών ομάδων της Γαλλίας
Κατάλογος επεισοδίων του Μπομπ Σφουγγαράκη

μικρογραφία|δεξιά|270px|Το λογότυπο της σειράς
Η αμερικανική τηλεοπτική σειρά κινουμένων σχεδίων *[[Μπομπ Σφουγγαράκης (τηλεοπτική σειρά)|Μπομπ Σφουγγαράκης]]* προβλήθηκε για πρώτη φορά στις 1 Μαΐου 1999 από το Nickelodeon, ενώ στην Ελλάδα στις 1 Δεκεμβρίου 2001 από το Alpha Cinema 1. Η σειρά δημιουργήθηκε από τον Στίβεν Χίλενμπεργκ και τοποθετείται στην υποθαλάσσια πόλη του Βυθού του Μπικίνι. Σε αυτή πρωταγωνιστεί ένα πλήθος θαλάσσιων πλασμάτων με ανθρώπινη συμπεριφορά που απαρτίζεται από τους: Μπομπ Σφουγγαράκη, Πάτρικ Αστέρη, Καλαμάρη Πλοκάμια, Ευγένιο Καβούρη, Σάντυ Φουντούκη, Γκάρι το Σαλιγκάρι και Πλαγκτόν ως κυρίους χαρακτήρες. Ο πρωταγωνιστής (Μπομπ Σφουγγαράκης) είναι ένα υπεραισιόδοξο σφουγγάρι που ενοχλεί τους υπόλοιπους χαρακτήρες και εργάζεται ως μάγειρας στο ταχυφαγείο Τραγανός Κάβουρας. Η σειρά αυτή είχε τόση επιτυχία που από τον πρώτο μήνα που προβλήθηκε ξεπέρασε τους 1,9 εκατομμύρια τηλεθεατές.

## Κύκλοι

### Πρώτος (1999-2001)

### Δεύτερος (2000-2003)

### Τρίτος (2001-2004)

### Τέταρτος (2005-2007)

### Πέμπτος (2007-2009)

### Έκτος (2008-2010)

### Έβδομος (2009-2011)

### Όγδοος (2011-2012)

### Ένατος (2012-2017)

### Δέκατος (2016-2017)

### Εντέκατος (2017-2018)

### Δωδέκατος (2018-2022)

### Δέκατος τρίτος (2020-2023)

### Δέκατη τέταρτη (2023-2024)

### Δέκατη πέμπτη (2024-2025)

### Δέκατη Έκτη (2025-σήμερα)

## Παραπομπές
14 Μαρτίου 2024 (αποκλειστικά στο Nick+)
## Εξωτερικοί σύνδεσμοι

* Λίστα επεισοδίων στο [Fandom](https://en.m.wikipedia.org/wiki/Fandom_(website))

Κατηγορία:Μπομπ Σφουγγαράκης
Μπομπ
Οτζοκότζο Τορουναρίγκα

Ο **Οτζοκότζο Τορουναρίγκα** (αγγλικά: *Ojokojo Torunarigha*), γεννημένος στις 12 Μαρτίου 1970, είναι Νιγηριανός πρώην επαγγελματίας ποδοσφαιριστής, ο οποίος αγωνίστηκε ως επιθετικός για λογαριασμό της γερμανικής Κέμνιτσερ ΦΚ από το 1991 έως το 1995. Αγωνίστηκε, επίσης, ως διεθνής με τα χρώματα της Εθνικής Νιγηρίας, ενώ αργότερα εργάστηκε ως προπονητής για λογαριασμό της Χέρτα Βερολίνου. Οι υιοί του, Τζούνιορ και Τζόρνταν, είναι επίσης ποδοσφαιριστές.

## Παραπομπές


Κατηγορία:Νιγηριανοί ποδοσφαιριστές
Κατηγορία:Ποδοσφαιριστές Εθνικής Νιγηρίας
Κατηγορία:Ποδοσφαιριστές Κέμνιτσερ ΦΚ
Κατηγορία:Ποδοσφαιριστές 2. Μπούντεσλιγκα
Κατηγορία:Επιθετικοί ποδοσφαιριστές
Βαλεντίνο Λαζάρο

Ο **Βαλεντίνο Λάντο Λαζάρο** (*Valentino Lando Lazaro*), γεννημένος στις 24 Μαρτίου 1996, είναι διεθνής Αυστριακός ποδοσφαιριστής, ο οποίος αγωνίζεται ως επιθετικός μέσος.

## Σταδιοδρομία σε συλλόγους
Ο Λαζάρο γεννήθηκε στο Γκρατς της Αυστρίας, από Ανγκολέζο πατέρα και Ελληνίδα μητέρα, ενώ πραγματοποίησε το επίσημο επαγγελματικό ντεμπούτο του στις 3 Νοεμβρίου 2012, σε αναμέτρηση πρωταθλήματος με αντίπαλο την Αντμίρα Βάκερ. Σε ηλικία 16 ετών και 224 ημερών κατέστη ο νεαρότερος αγωνιζόμενος παίκτης στην ιστορία της αυστριακής Μπούντεσλιγκα.

Έχοντας προηγουμένως παραχωρηθεί ως δανεικός από τη Ρεντ Μπουλ Σάλτσμπουργκ στη Χέρτα Βερολίνου, αποκτήθηκε με μόνιμη μεταγραφή από την τελευταία το 2017, με τον ίδιο να βάζει την υπογραφή του σε συμβόλαιο πολυετούς διάρκειας με τον σύλλογο της γερμανικής Μπούντεσλιγκα. Πέτυχε το πρώτο τέρμα του με τα χρώματα της Χέρτα Βερολίνου κατά την εκτός έδρας νίκη με σκορ 2-0 με αντίπαλο την Μπάγερ Λεβερκούζεν στις 10 Φεβρουαρίου 2018.

## Σταδιοδρομία στην Εθνική
Ο Λάζαρο πραγματοποίησε το διεθνές ντεμπούτο του με την Εθνική Αυστρίας στις 30 Μαΐου 2014, σε ισόπαλη με σκορ 1-1 εντός έδρας φιλική αναμέτρηση με αντίπαλο την Ισλανδία στο Ίνσμπρουκ, όπου αντικατέστησε τον Μάρκο Αρναούτοβιτς για τα τελευταία 15 λεπτά της αναμέτρησης.

## Παραπομπές


## Εξωτερικοί Σύνδεσμοι

*  Προφίλ από το Eurosport

Κατηγορία:Αυστριακοί ποδοσφαιριστές
Κατηγορία:Ποδοσφαιριστές Εθνικής Αυστρίας Κ16
Κατηγορία:Ποδοσφαιριστές Εθνικής Αυστρίας Κ17
Κατηγορία:Ποδοσφαιριστές Εθνικής Αυστρίας Κ18
Κατηγορία:Ποδοσφαιριστές Εθνικής Αυστρίας Κ21
Κατηγορία:Ποδοσφαιριστές Εθνικής Αυστρίας
Κατηγορία:Αυστριακοί ανγκολέζικης καταγωγής
Κατηγορία:Αυστριακοί ελληνικής καταγωγής
Κατηγορία:Μέσοι ποδοσφαιριστές
Κατηγορία:Ποδοσφαιριστές ΦΚ Ρεντ Μπουλ Σάλτσμπουργκ
Κατηγορία:Ποδοσφαιριστές ΦΚ Λίφερινγκ
Κατηγορία:Ποδοσφαιριστές Χέρτα Βερολίνου
Κατηγορία:Ποδοσφαιριστές Χέρτα Βερολίνου Β
Κατηγορία:Ποδοσφαιριστές Μπουντεσλίγκα Αυστρίας
Κατηγορία:Ποδοσφαιριστές 2. Λίγκα
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Ρεγκιονάλλιγκα
Κατηγορία:Ποδοσφαιριστές Ευρωπαϊκού Πρωταθλήματος 2020
Η κοιλάδα του Φόβου

Η **Κοιλάδα του Φόβου** είναι το τέταρτο και τελευταίο μυθιστόρημα του σερ Άρθουρ Κόναν Ντόυλ με πρωταγωνιστή τον Σέρλοκ Χολμς. Ο συγγραφέας έχει πάρει στοιχεία από τη μυστική ένωση *Μόλλυ Μαγκουίρς* και τον ντέτεκτιβ Τζέιμς ΜακΠάρλανντ του γραφείου ερευνών *Πίνκερτον*. Η ιστορία δημοσιεύτηκε αρχικά σε συνέχειες στο περιοδικό *Νήμα (Strand)* από τον Σεπτέμβριο του 1914 ως τον Μάιο του 1915. Ολοκληρωμένη εκδόθηκε σε βιβλίο από την *Εταιρεία Τζωρτζ Χ. Ντόραν* στη Νέα Υόρκη στις 27 Φεβρουαρίου 1915 με εικονογράφηση του Άρθουρ Ι. Κέλλερ.

## Δομή
Αν και στα περισσότερα έργα του ο Ντόυλ είχε αφήγηση γραμμική και ψυχαγωγική, στην *Κοιλάδα του Φόβου* είχε δύο μέρη με έναν επίλογο (coda) και χειρίστηκε με προσοχή τα στοιχεία, ώστε "να είναι αμείωτος ο φόβος και ο τρόμος".

## Θέματα
Το μυθιστόρημα θίγει μία σειρά μεγάλων ζητημάτων, όπως την ύπαρξη ασάφειας από ηθική άποψη σε κάποια θέματα και προσπαθεί να σχολιάσει σοβαρά την τρομοκρατική δραστηριότητα των αγώνων για την ένωση των ΗΠΑ. Οι κριτικοί έδειξαν, πώς αυτό σχετίζεται με την πολιτική κατάσταση της εποχής εκείνης στην Ιρλανδία.

## Τοποθεσία
To κτήμα Μπίρλστοουν του έργου βασίζεται αρκετά στην τοποθεσία Γκρούμμπριτζ, κοντά στο Τούρνμπριτζ Γουέλλς του Κεντ.

## Πηγές
* Gregg, Robert (1 January 2007). Grant, Kevin; Levine, Philippa; Trentmann, Frank, eds. Valleys of fear: Policing terror in an imperial age, 1865–1925. Palgrave Macmillan UK. pp. 169–90. doi:10.1057/9780230626522_9. ISBN 9781349540891.
* Wynne, Catherine (2002). The Colonial Conan Doyle: British Imperialism, Irish Nationalism, and the Gothic. Greenwood Press. ISBN 978-0-313-32005-7.
* Kestner, Joseph A. (1997). Sherlock's Men: Masculinity, Conan Doyle, and Cultural History. Ashgate. ISBN 978-1-85928-394-3.

Κατηγορία:Μυθιστορήματα του Άρθουρ Κόναν Ντόυλ
Κατηγορία:Μυθιστορήματα με τον Σέρλοκ Χολμς
Κατηγορία:Μυθιστορήματα του 1915
Γιάννης Γιαννούλης

Με το όνομα **Γιάννης Γιαννούλης** είναι γνωστοί οι
*Γιάννης Γιαννούλης (καλαθοσφαιριστής)
*Γιάννης Γιαννούλης (ηθοποιός)
Σούζαν Κρούμινς

Η **Σούζαν Κρούμινς** (γεννημένη **Σούζαν Κάικεν** στις 8 Ιουλίου 1986) είναι Ολλανδή αθλήτρια του στίβου που εξειδικεύεται στα 5000 και στα 10,000 μέτρα.

Κέρδισε το χάλκινο μετάλλιο στα 5000 μέτρα γυναικών στο Ευρωπαϊκό Πρωτάθλημα Στίβου 2014 και το ασημένιο μετάλλιο στα 10,000 μέτρα στο Ευρωπαϊκό Πρωτάθλημα Στίβου 2018, καθώς και την 6η θέση στα 5000 μέτρα του ίδιου πρωταθλήματος. Στο Ευρωπαϊκό Πρωτάθλημα Στίβου 2016 κατέκτησε την 4η θέση στα 5000 μέτρα γυναικών.

Στους Θερινούς Ολυμπιακούς Αγώνες 2016 πήρε την 8η θέση στα 5000 μέτρα και την 14η θέση στα 10,000 μέτρα.

## Παραπομπές
Η 

Κατηγορία:Ολλανδοί αθλητές του στίβου
Κατηγορία:Δρομείς μεγάλων αποστάσεων
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Νιαζί Κιζιλγιουρέκ

Ο **Νιαζί Κιζιλγιουρέκ** (τουρκικά: *Niyazi Kızılyürek*) είναι Τουρκοκύπριος πολιτικός. Διετέλεσε ευρωβουλευτής στο Ευρωπαϊκό Κοινοβούλιο από το 2019 μέχρι το 2024 εκλεγμένος με το ΑΚΕΛ.

## Βιογραφικά στοιχεία
Ο Νιαζί Κιζιλγιουρέκ γεννήθηκε στην Ποταμιά στις 7 Δεκεμβρίου 1959. Ομιλεί πέρα από την τουρκική, την ελληνική, την αγγλική, τη γαλλική και τη γερμανική γλώσσα. Απέκτησε πτυχίο κοινωνικών και πολιτικών επιστήμων από το Πανεπιστήμιο της Βρέμης. Εκπόνησε διατριβή σχετικά με το Κυπριακό και τις Διεθνείς Σχέσεις.

Το 1995 εργοδοτήθηκε στο Πανεπιστήμιο Κύπρου ως λέκτορας στο Τμήμα Τουρκικών Σπουδών. Έφτασε στη θέση του αναπληρωτή καθηγητή ενώ μέχρι την εκλογή του στη θέση του ευρωβουλευτή ήταν πρόεδρος του Τμήματος Τουρκικών Σπουδών.

## Πολιτική διαδρομή
Στις Ευρωεκλογές του 2019 εκλέχθηκε ευρωβουλευτής με το ΑΚΕΛ. Είναι ο πρώτος και ο μόνος Τουρκοκύπριος που έχει εκλεγεί στο Ευρωπαϊκό Κοινοβούλιο. Συμμετέχει στην πολιτική ομάδα Ευρωπαϊκή Ενωτική Αριστερά-Βόρεια Πράσινη Αριστερά.

## Συγγραφικό έργο
Ο Νιαζί Κιζιλγιουρέκ έχει συγγράψει βιβλία στην ελληνική και στην τουρκική γλώσσα και ακαδημαϊκά άρθρα σε διεθνή επιστημονικά περιοδικά. 

## Διακρίσεις
Ο Νιαζί Κιζιλγιουρέκ έχει βραβευτεί για την προσφορά του στην προσέγγιση μεταξύ των δύο κοινοτήτων στην Κύπρο, αλλά και μεταξύ της Ελλάδας και της Τουρκίας, με το βραβείο Αμπτί Ιπεκτσί το 2007. Επιπλέον, έχει βραβευθεί από το γαλλικό κράτος το 2006 με τη διάκριση Ιππότης του Ακαδημαϊκού Φοίνικα για την επιστημονική του προσφορά και τον αγώνα του για την ειρήνη στην Κύπρο.

## Παραπομπές

## Πηγές
*

Κατηγορία:Κύπριοι πανεπιστημιακοί
Κατηγορία:Ευρωβουλευτές εκλεγμένοι με το ΑΚΕΛ
Ντενίζ Μπαϊκαρά

Ο **Ντενίζ Μπαϊκαρά** (τουρκικά: *Deniz Baykara*, γεννημένος στις 13 Μαρτίου 1984, Μπιτλίς) είναι Τούρκος επαγγελματίας ποδοσφαιριστής, ο οποίος αγωνίζεται ως μέσος για τον Α.Σ. Νέστο Χρυσούπολης. Έχει αγωνιστεί σε όλη του τη σταδιοδρομία στην Ελλάδα. 

## Σταδιοδρομία
Ξεκίνησε τη σταδιοδρομία του το 1999, όταν υπέγραψε με την ομάδα νέων της Γκαζιοσμανπάσασπορ, ομάδα της Κωνσταντινούπολης. Θεωρήθηκε πολύ ταλαντούχος οργανωτής παιχνιδιού που εκπλήσσει τους τερματοφύλακες με τα παραπλανητικά του σουτ. Είναι αριστεροπόδαρος. 

Ο πρώτος του σύλλογος στην Ελλάδα ήταν η Ξάνθη στην οποία μετακινήθηκε το 2001, όπου έπαιξε για 7 σεζόν. 

Τον Ιανουάριο του 2008 πήρε μεταγραφή στον Πανσερραϊκό της Φούτμπολ Λιγκ και βοήθησε την ομάδα να κερδίσει την άνοδο στη Σούπερλιγκ. 

Το καλοκαίρι του 2009, υπέγραψε διετές συμβόλαιο με τον Παναιτωλικό. 

Το καλοκαίρι του 2011 μεταγράφηκε στον Πανθρακικό και ύστερα από 5 χρόνια, το καλοκαίρι του 2016 μετακινήθηκε στον Α.Ο. Τρίκαλα. 

Τον Σεπτέμβριο του 2017 μετακινήθηκε στη Δόξα Δράμας και 2 χρόνια αργότερα, τον Σεπτέμβριο του 2019 πήρε μεταγραφή στον Νέστο Χρυσούπολης.

## Διεθνής σταδιοδρομία
Έχει αγωνιστεί σε, συνολικά, 16 αγώνες(χωρίς γκολ) για τις «μικρές» Εθνικές της Τουρκίας (U16, U18, U19, U20).

## Παραπομπές


## Εξωτερικοί σύνδεσμοι

*     
* Προφίλ στο epae.org 
* Προφίλ στο transfermarkt.com 

Κατηγορία:Τούρκοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Τουρκίας Κ16
Κατηγορία:Ποδοσφαιριστές Εθνικής Τουρκίας Κ18
Κατηγορία:Ποδοσφαιριστές Εθνικής Τουρκίας Κ19
Κατηγορία:Ποδοσφαιριστές Εθνικής Τουρκίας Κ20
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Τούρκοι ποδοσφαιριστές στο εξωτερικό
Κατηγορία:Ποδοσφαιριστές Πανσερραϊκού
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές Πανθρακικού
Κατηγορία:Ποδοσφαιριστές Α.Ο. Τρικάλων
Κατηγορία:Ποδοσφαιριστές Δόξας Δράμας
Κατηγορία:Ποδοσφαιριστές Γ΄ Εθνικής Ελλάδας
Ζιλιέν Ενκογκέ Μπεκάλε

Ο **Ζιλιέν Ενκογκέ Μπεκάλε** (Julien Nkoghe Bekale, 1958-) είναι πολιτικός από την Γκαμπόν και υπηρέτησε ως πρωθυπουργός της χώρας του από τις 12 Ιανουαρίου 2019 ως τις 16 Ιουλίου 2020. Γεννημένος στη Λιμπρεβίλ, διορίστηκε πρωθυπουργός από τον πρόεδρο Αλί Μπονγκό τον Ιανουάριο του 2019, στον απόηχο μιας αποτυχημένης απόπειρας πραξικοπήματος. Είναι μέλος του Δημοκρατικού Κόμματος της Γκαμπόν και έχει διατελέσει υπουργός επί προεδρίας αμφότερων του Αλί Μπονγκό και του πατέρα του προηγούμενου, Ομάρ Μπονγκό.

## Πολιτική σταδιοδρομία
Προτού γίνει πρωθυπουργός, ήταν υπουργός Πετρελαίου, Αερίου και Υδρογονανθράκων το 2009 και Μεταφορών και Εξοπλισμού το 2011.

### Πρωθυπουργία
Έπειτα από την ανάληψη των καθηκόντων του, ο πρωθυπουργός Μπεκάλε διόρισε ως νέο υπουργό Ενέργειας τον Εμανιέλ Νορμπέρ Τονί Οντό Μπα, χωρίς να προβεί σε άλλες αλλαγές στη σύνθεση της κυβέρνησης. Η σύνθεση της νέας κυβέρνησης ανακοινώθηκε από τον ίδιο στη Ραμπάτ του Μαρόκου στις 12 Ιανουαρίου 2019.
Τον διαδέχθηκε στην πρωθυπουργία το 2020 η Ροζ Κριστιάν Ραποντά.

## Παραπομπές


Κατηγορία:Υπουργοί της Γκαμπόν
Κατηγορία:Πρωθυπουργοί της Γκαμπόν
Μπανγκάλι (διάλεκτος)

μικρογραφία|Οι περιοχές όπου ομιλείται η διάλεκτος Μπανγκάλι
Η **Μπανγκάλι** είναι εθνοτική διάλεκτος των Βεγγαλικών. Ο δρ. Σουκουμάρ Σεν την κατέταξε ξεχωριστά από άλλες διαλέκτους Η ομάδα περιλαμβάνει το μεγαλύτερο μέρος της της ανατολικής υποομάδας των βεγγαλοασσαμέζικων γλωσσών, εκτός από τα Ασσαμέζικα, Ροχίνγκια, Τσάκμα και Ταντσάνγκια αφού οι ομιλητές τους δεν θεωρούνται Βεγγαλέζοι. Η διάλεκτος ή ομάδα γενικά αποκλείει επίσης τις διαλέκτους Σιλέτι και Τσιταγκονιανά (οι οποίες θεωρούνται ανεξάρτητες γλώσσες από κάποιους). Η διάλεκτος στις διαιρέσεις Μύμενσινγκ, Ντάκα, Κομίλλα, Μπαρισάλ και Χούλνα (εκτός από την επαρχία Σατχίρα) στο Μπαγκλαντές και την ινδική πολιτεία της Τρίπουρα. Η περιοχή όπου ομιλείται η διάλεκτος Μπανγκάλι καταλαμβάνει σημαντικό μέρος της Βεγγάλης.

## Δείτε επίσης

*Βεγγαλικές διάλεκτοι

## Παραπομπές

Κατηγορία:Βεγγαλική γλώσσα
Κατηγορία:Δυτική Βεγγάλη
Βουλευτικές εκλογές 2006 στην Γκαμπόν

Στις **εκλογές για [[Εθνοσυνέλευση (Γκαμπόν)|Εθνοσυνέλευση]]**, που διεξήχθησαν στην **[[Γκαμπόν]]** στις 17 Δεκεμβρίου και στις 24 Δεκεμβρίου του 2006, κέρδισε το κυβερνών Δημοκρατικό Κόμμα της Γκαμπόν του Ομάρ Μπονγκό. Οι εκλογές έγιναν για 7 έδρες στις 24 Δεκεμβρίου, εξαιτίας λογιστικών προβλημάτων. Το κυβερνών PDG έλαβε συνολικά 82 έδρες. 

Τα κόμματα της αντιπολίτευσης κέρδισαν 17 έδρες στις εκλογές αυτές και οι ανεξάρτητοι 4 έδρες.

## Αποτελέσματα
*'Εθνοσυνέλευση της Γκαμπόν, 17 Δεκεμβρίου/24 Δεκεμβρίου 2006
|-
!style="background-color:#E9E9E9" align=left valign=top colspan="2" width=500|Κόμματα
!style="background-color:#E9E9E9"|Έδρες
!style="background-color:#E9E9E9"|+/-
|-
|align="left" rowspan="7"|Κυβέρνηση
|align="left"|  [[Δημοκρατικό Κόμμα της Γκαμπόν]] (*Parti Démocratique Gabonais*)
|align="right"| 82
|align="right"| –6
|-
|align="left"|    [[Εθνικός Συναγερμός Υλοτόμων – Συναγερμός για την Γκαμπόν]] (*Rassemblement National des Bûcherons - Rassemblement pour le Gabon*)
|align="right"| 8
|align="right"| +/– 0
|-
|align="left"|  [[Δημοκρατική και Ρεπουμπλικανική Συμμαχία]] (*Alliance Démocratique et Républicaine*)
|align="right"| 3
|align="right"| +/– 0
|-
|align="left"|  [[Κύκλος Μεταρρυθμιστών Φιλελευθέρων]] (*Cercle des Libéraux Réformateurs*)
|align="right"| 2
|align="right"| +/– 0
|-
|align="left"|  Σοσιαλδημοκρατικό Κόμμα (*Parti Social-Démocrate*)
|align="right"| 2
|align="right"| +1
|-
|align="left"|  Συναγερμός των Ρεπουμπλικανών Δημοκρατών (RDR)
|align="right"| 1
|align="right"| +1
|-
|align="left"| Κίνημα Αφρικανικής Ανάπτυξης (*Mouvement Africain de Développement*)
|align="right"| 1
|align="right"| +/– 0
|-
|align="left" colspan="2"| Ένωση του Λαού της Γκαμπόν (*Union du Peuple Gabonai*)
|align="right"| 8
|align="right"| +8
|-
|align="left" colspan="2"| Ένωση της Γκαμπόν για τη Δημοκρατία και την Ανάπτυξη (UGDD)
|align="right"| 4
|align="right"| +4
|-
|align="left" colspan="2"| Προοδευτικό Κόμμα της Γκαμπόν (*Parti gabonais du progrès'')
|align="right"| 2
|align="right"| –1
|-
|align="left" colspan="2"| Κογκρέσο για τη Δημοκρατία και τη Δικαιοσύνη
|align="right"| 1
|align="right"| +1
|-
|align="left" colspan="2"| Εθνικός Συναγερμός Υλοτόμων– Δημοκρατικός (RNB)
|align="right"| 1
|align="right"| +/– 0
|-
|align="left" colspan="2"| Αφρικανικό Φόρουμ για την Ανασυγκρότηση (FAR)
|align="right"| 1
|align="right"| +1
|-
|align="left" colspan="2"| Ανεξάρτητοι
|align="right"| 4
|align="right"| –8
|-
!align="left" colspan="2"| Σύνολο
!align="right"| 120
!align="right"|
|}

## Παραπομπές


2006
Γκαμπον